מאט דאב

מאט דאב (באנגלית: Matt Dubb) הוא שם הבמה של מרדכי (מוטי) וייס - מלחין, מעבד ומפיק מוזיקלי חרדי אמריקאי.

לצד קריירה מצליחה במוזיקה החסידית, ב-2021 וייס הוחתם על ידי המפיק ההולנדי ארמין ואן ביורן בחברת התקליטים ארמדה מיוזיק, תחת שם הבמה MŪNTII.

ביוגרפיה
דאב נולד וגדל בלייקווד שבניו ג'רזי, ארצות הברית. אביו הקים את בית הכנסת "קול שמשון", אחד מבתי הכנסת הגדולים בלייקוד. דאב הוא הבעלים של חברת מימון המספקת אשראי למעסיקים.

 קריירה 
 מוזיקה חסידית 
דאב החל את פעילותו המוזיקלית בגיל 17, אז הקים תזמורת חתונות בשם "אבנאל" יחד עם כמה מחבריו. את הסינגל הרשמי הראשון שלו, "בן פיגא", הוציא יחד עם ליפא שמלצר. בעקבות הצלחתו של השיר הוציאו שמעלצר ודאב אלבום, תהיו חיוביים, באותו סגנון. האלבום יצא באוגוסט 2015 והכיל מספר להיטים כמו "בו"ה בו"ה" ו-"נקדישך ונעריצך". שבוע לאחר פרסום האלבום, פרש דאב מהתזמורת, עקב רצונו להתמקד במוזיקה אלקטרונית.

בשנים הבאות המשיך דאב בפעילות מוזיקלית ופרסם סינגלים נוספים, חלקם בביצועו וחלקם בביצוע זמרים אחרים, דוגמת בערי וועבער, חיים ישראל ואיציק דדיה.

באוקטובר 2022 הלחין את השיר "לחי העולמים" לדואט בביצוע הזמרים מרדכי שפירא ובני פרידמן. השיר זכה בתואר "שיר השנה" במצעד המוזיקה של קול ברמה ושל קול פליי, במקום השני במצעד של קול חי מיוזיק, ובמקום השלישי במצעד של כיכר השבת. שיר נוסף שפרסם באותה שנה, "ואני אבטח בך", בביצוע הזמרים שמילי אונגר ובערי וובר, זכה אף הוא להצלחה במצעדים הללו.

בינואר 2024 השתתף בקונצרט האסק, הנחשב להופעה היוקרתית ביותר של המוזיקה החסידית בעולם, וביצע שם לראשונה בימת די ג'יי. באותו חודש פרסם את הסינגל "הקב"ה יותר גדול מזה" אותו ביצע הזמר שמואל. השיר יצא בעקבות מלחמת חרבות ברזל והגיע למקום הראשון במצעד ההשמעות השבועי של רדיו קול פליי. באוקטובר 2024 זכה במקום השביעי בקטגוריית "שיר השנה" במצעד המוזיקה השנתי של רדיו קול פליי, במקום התשיעי בקטגוריה זו במצעד של קול חי מיוזיק ובמקום ה-11 במצעד של קול ברמה.

ב-16 במרץ 2025 הוציא את הסינגל "ה' מלך" לצידו של הזמר איציק דדיה. ב-4 באוגוסט הוציא את הסינגל "אנא עבדא" לצידו של הזמר מרדכי שפירא.

 הוקרה 
בטור לסיכום שנת תשפ"ג במוזיקה היהודית, כינה מבקר המוזיקה נתנאל לייפר את השיר "לחי עולמים" כ"מנצח הגדול של השנה". לייפר כתב כי 

בספטמבר 2023 מאט דאב נבחר על ידי צוות כתבי מגזין "קול פליי" לאחד מ-40 הצעירים המבטיחים במוזיקה היהודית, במגזין נכתב כי 

 קריירה בינלאומית 
ב-23 ביולי 2021 הוציא את הסינגל "All We Need" תחת שם שם הבמה MŪNTII., באתר יוטיוב לאור הצלחת הסינגל, וייס הוחתם על ידי המפיק והדי ג'יי ארמין ואן ביורן בחברת התקליטים ההולנדית ארמדה מיוזיק.

ב-15 באפריל 2022 הוציא את הסינגל "Matter Of Time".

ב-28 במאי 2023 הוציא את הסינגל "Unstoppable" (בעברית: "בלתי ניתן לעצירה") עם אלכס קלייר.

 השראה 
דאב ציין את יעקב שוואקי כמי שהפך לו את החיים מבחינת החיבור לסגנון המוזיקה.

 דיסקוגרפיה 
 אלבומים 
Be Positive – עם ליפא שמלצר. יצא באוגוסט 2015.

 סינגלים 
 סבבה – מילים - מירי ישראלי, לחן - מאט דאב, רולי אזרחי ואיצי וולדנר, הפקה מוזיקלית - רולי אזרחי. יצא בספטמבר 2017.
 אדמה ושמים – מילים - שמעון סוויסה, לחן - עממי, הפקה מוזיקלית - מאט דאב ורולי אזרחי. יצא בפברואר 2018.
 עולם חסד ייבנה – לחן - מנחם קרדיטור, הפקה מוזיקלית - מאט דאב. יצא בנובמבר 2019.
 צור – מילים - אנשי פרידמן, זאבי פריד ושרי ישראלי, לחן - אנשי פרידמן ומאט דאב, הפקה מוזיקלית - מאט דאב. יצא בדצמבר 2020.
 עכשיו – גרסת כיסוי לסינגל "Pepas" של . מילים - שחר הדר, הפקה מוזיקלית - מאט דאב. יצא באוקטובר 2021.
 אנחנו מאמינים – גרסת כיסוי. יצא בדצמבר 2023.

 שיתופי פעולה 
 ברוך השם – בהשתתפות להקת זושא ולהקת פומפדיתא. לחן - רפאל וויינגוט, הפקה מוזיקלית - מאט דאב. יצא ביולי 2017.
 הייליג – בהשתתפות מנדי וורצ'. לחן - ניגון ברדיטשוב, הפקה מוזיקלית - מאט דאב. יצא במאי 2018.
 שמחה – בהשתתפות סולג'ה. מילים - מאט דאב ומיטצ' לוי, הפקה מוזיקלית - מאט דאב. יצא בספטמבר 2018.
 אליהו הנביא – בהשתתפות מנחם ויינשטיין. לחן - יובל סלע, הפקה מוזיקלית - מאט דאב. יצא בדצמבר 2018.
 איפה – גרסת כיסוי לסטרומאה, בהשתתפות בערי וובר וחיים ישראל. הפקה מוזיקלית - מאט דאב. יצא במרץ 2019.
 כולי – גרסת כיסוי להקת סגול, בהשתתפות שלומי דסקל. הפקה מוזיקלית - מאט דאב. יצא ביוני 2019.
 אנא – בהשתתפות איציק דדיה. מילים - מירי ישראלי ומאט דאב, לחן - יעל לוי (כליפה) ומאט דאב, הפקה מוזיקלית - מאט דאב. יצא במאי 2020.
 לחי עולמים – בהשתתפות מרדכי שפירא ובני פרידמן. לחן ועיבוד - מאט דאב. יצא באוקטובר 2022.
 ואני אבטח בך – בהשתתפות שמילי אונגר ובערי וובר. לחן והפקה מוזיקלית - מאט דאב. יצא בפברואר 2023.
 Unstoppable – בהשתתפות אלכס קלייר. יצא במאי 2023, תחת השם מונטי.
 בר יוחאי – בהשתתפות בני פרידמן ושלומי דסקל. לחן ועיבוד - מאט דאב. יצא בספטמבר 2023.
 הקב"ה יותר גדול מזה – בהשתתפות שמואל. מילים - שמואל ומאט דאב, לחן והפקה מוזיקלית - מאט דאב. יצא בינואר 2024.
 לשם יחוד – בהשתתפות יעקב שוואקי. לחן ועיבוד - מאט דאב. יצא במרץ 2024.
 ה' מלך - בהשתתפות הזמר מרדכי שפירא. לחן ועיבוד - מאט דאב. יצא ב-4 באוגוסט 2025.

 קישורים חיצוניים 



 ביאורים 

 הערות שוליים 
14. אנא עבדא בהשתתפות הזמר מרדכי שפירא. באתר יוטיוב, 4 באוגוסט 2025 

קטגוריה:חרדים אמריקאים
קטגוריה:מפיקים מוזיקליים יהודים אמריקאים
קטגוריה:תקליטנים אמריקאים